পাতন

পাতন হচ্ছে কোনো তরল মিশ্রণ থেকে উপাদান পদার্থগুলোকে বিবিধ বাষ্পীভবন ও ঘনীভবন প্রক্রিয়ার মাধ্যমে আলাদা করা। এটা হতে পারে সম্পূর্ণভাবে পৃথক করা (খাঁটি উপাদান পদার্থের কাছাকাছি), অথবা এটা আংশিকভাবে পৃথকও হতে পারে যাতে মিশ্রণের ঐ পদার্থটির ঘনমাত্রা বাড়ে। পাতন ব্যবহার করা হয় উদ্বায়ী নয় এমন কঠিন থেকে তরলকে আলাদা করার জন্য, যেমন গাঁজানো পদার্থ থেকে অ্যালকোহলযুক্ত মদকে আলাদা করার ক্ষেত্রে, অথবা আলাদা আলাদা স্ফুটনাঙ্ক বিশিষ্ট দুই বা ততোধিক তরল আলাদা করার ক্ষেত্রে, যেমন অপরিশোধিত তেল থেকে পেট্রোল, কেরোসিন এবং লুব্রিকেটিং তেলকে আলাদা করার ক্ষেত্রে। ১২০০ খীষ্টপূর্বের আক্কায়িান ট্যাবলেটে পাতনের প্রাথমিক প্রমাণ পাওয়া গেছে যাতে সুগন্ধি উৎপাদনের প্রক্রিয়ার বর্ণনা আছে। ট্যাবলেটগুলি প্রমাণ করে যে পাতনের প্রাথমিক, আদিম একটি রূপ প্রাচীন মেসোপটেমিয়ার ব্যাবিলনীয়দের পরিচিত ছিল। অ্যারিস্টটল জানতেন যে, সমুদ্রের জল বাষ্পীভবনের পর ঘনীভূত হয়ে বিশুদ্ধ পানি তৈরি করে। আমি পরীক্ষা করে প্রমাণ করেছি যে নোনা জল বাষ্পীভূত হয়ে বিশুদ্ধ পানি তৈরি হয়, এবং বাষ্প ঘনীভূত হলে আবার নোনা জলে পরিণত হয় না। — অ্যারিস্টটল, মেটিওরোলজিকা, বুক II, অধ্যায় III সমুদ্রের জলকে বাষ্পীভূত করে মিঠা জলে ঘনীভূত করা পাতন নয়, কারণ পাতনের মধ্যে ফুটানো জড়িত, তবে পরীক্ষাটি পাতনের একটি গুরুত্বপূর্ণ পদক্ষেপ। তক্ষশিলা, শাইখান ধেরি, এবং চরসাদ্দা এবং ভারতের রং মহলে প্রাপ্ত বেকড ক্লে রিটোর্ট এবং রিসিভার থেকে স্পষ্ট হয় যে প্রথম শতাব্দীতে প্রাচীন ভারতীয় উপমহাদেশে পাতন প্রচলিত ছিল। ফ্র্যাঙ্ক রেমন্ড অলচিন এর মতে পোড়ামাটির পাতন টিউবগুলি "বাঁশের অনুকরণে তৈরি করা হয়েছিল"। এই "গান্ধার স্টিল" শুধুমাত্র খুব দুর্বল মদ তৈরি করতে সক্ষম ছিল, কারণ কম তাপে বাষ্প সংগ্রহের কোন কার্যকর উপায় ছিল না। পূর্ব হান রাজবংশের (১ম-২য় শতাব্দী) সময় চীনে পাতন শুরু হয়। রোমান মিশরের আলেকজান্দ্রিয়ায় ১ম শতাব্দীতে আলকেমিস্টদের পাতনের কাজ করার প্রাথমিক প্রমাণ পাওয়া গেছে। অ্যাফ্রোডিসিয়াসের আলেকজান্ডার 200 খীষ্টাব্দ এ, পাতন দ্বারা ডিস্যালিনেশন প্রক্রিয়া বর্ণনা করেন। তৃতীয় শতাব্দীতে বাইজেন্টাইন মিশরে প্যানোপোলিসের জোসিমাসের অধীনে অন্যান্য তরল পাতনের কাজ শুরু হয়। মধ্যযুগীয় মুসলিম রসায়নবিদ জাবির ইবনে হাইয়ান (নবম শতাব্দী) এবং আবু বকর আল-রাজি (865-925) বিভিন্ন পদার্থের পাতন নিয়ে ব্যাপকভাবে পরীক্ষা করেন। Harwood, Laurence M.; Moody, Christopher J. (১৯৮৯)। Experimental organic chemistry: Principles and Practice (Illustrated সংস্করণ)। Oxford: Blackwell Scientific Publications। পৃষ্ঠা 141–143। আইএসবিএন 978-0-632-02017-1।  "Distillation | Definition, Process, & Methods | Britannica"। www.britannica.com (ইংরেজি ভাষায়)। সংগ্রহের তারিখ ২০২৩-০৮-০৩।  Levey, Martin (1959). Chemistry and Chemical Technology in Ancient Mesopotamia. Elsevier. p. 36. As already mentioned, the textual evidence for Sumero-Babylonian distillation is disclosed in a group of Akkadian tablets describing perfumery operations, dated ca. 1200 B.C. Frank Raymond Allchin, "India: the ancient home of distillation?" Man, New Series 14:1:55-63 (1979) full text Archived 20 December 2019 at the Wayback Machine Javed Husain, "The So-Called 'Distillery' at Shaikhan Dheri - A Case Study", Journal of the Pakistan Historical Society 41:3:289-314 (Jul 1, 1993 Habib, Irfan (2011), Economic History of Medieval India, 1200–1500. Pearson Education. p. 55. ISBN 9788131727911 Forbes, Robert J. (1 December 1970). A Short History of the Art of Distillation: From the Beginnings up to the Death of Cellier Blumenthal (2nd ed.). Leiden: Brill Publishers. ISBN 978-90-04-00617-1. LCCN 71879886. OCLC 1060799375. OL 13686623M. Wikidata Q107312970 – via Google Books.